CELEX: 32002D0740
Language: lv
Date: 2002-09-03 00:00:00
Title: Komisijas lēmums (2002. gada 3. septembris), ar ko nosaka pārskatītus ekoloģiskos kritērijus Kopienas ekomarķējuma piešķiršanai gultas matračiem un groza Lēmumu 98/634/EK (paziņots ar dokumenta numuru C(2002) 3293)Dokuments attiecas uz EEZ.

Svarīgs juridisks paziņojums

|

32002D0740

Oficiālais Vēstnesis L 236 , 04/09/2002 Lpp. 0010 - 0015

		Komisijas lēmums(2002. gada 3. septembris),ar ko nosaka pārskatītus ekoloģiskos kritērijus Kopienas ekomarķējuma piešķiršanai gultas matračiem un groza Lēmumu 98/634/EK(paziņots ar dokumenta numuru C(2002) 3293)(Dokuments attiecas uz EEZ)(2002/740/EK)EIROPAS KOPIENU KOMISIJA,ņemot vērā Eiropas Kopienas dibināšanas līgumu,ņemot vērā Eiropas Parlamenta un Padomes 2000. gada 17. jūlija Regulu (EK) Nr. 1980/2000 par pārskatītu Kopienas ekomarķējuma piešķiršanas sistēmu [1], un jo īpaši tās 6. panta 1. punkta otro daļu,tā kā:(1) Regulā (EK) Nr. 1980/2000 paredzēts, ka Kopienas ekomarķējumu var piešķirt ražojumam, kam ir īpašības, kuru dēļ tas var būtiski uzlabot galvenos vides aspektus.(2) Regulā (EK) Nr. 1980/2000 paredzēts atbilstīgi ražojumu grupām noteikt īpašus ekomarķējuma kritērijus.(3) Tajā arī paredzēts, ka ekomarķējuma kritērijus, kā arī ar tiem saistītās vērtēšanas un pārbaudes prasības pārskata laikus pirms katrai ražojumu grupai noteikto kritēriju spēkā esamības laikposma beigām. Pēc šādas pārskatīšanas tiek izteikts priekšlikums pagarināt kritēriju spēkā esamības termiņu, tos atcelt vai pārskatīt.(4) Lai atspoguļotu tirgus norises, ir lietderīgi pārskatīt ekoloģiskos kritērijus, kuri noteikti ar Komisijas 1998. gada 2. oktobra Lēmumu 98/634/EK, ar ko nosaka ekoloģiskos kritērijus Kopienas ekomarķējuma piešķiršanai gultas matračiem [2]. Turklāt jāgroza minētā lēmuma spēkā esamības termiņš, kas pagarināts ar Komisijas Lēmumu 2001/540/EK [3], un ražojumu grupas definīcija.(5) Jāpieņem jauns Komisijas lēmums, ar ko minētajai ražojumu grupai noteiktu īpašus ekoloģiskos kritērijus, kuri būtu spēkā piecus gadus.(6) Lai uzņēmējsabiedrībām, kuru ražojumiem pirms šā lēmuma piemērošanas dienas ir bijis piešķirts ekomarķējums vai kuras par saviem ražojumiem pirms šā lēmuma piemērošanas dienas iesniegušas pieteikumu ekomarķējuma saņemšanai, būtu pietiekami ilgs laiks minētos ražojumus pielāgot, lai tie atbilstu jaunajiem kritērijiem, ir lietderīgi, ka ierobežotā laikposmā, kas nepārsniedz 18 mēnešus, vienlaikus ir spēkā šajā lēmumā noteiktie jaunie kritēriji un Lēmumā 98/634/EK noteiktie kritēriji.(7) Šajā lēmumā paredzētie pasākumi izstrādāti, pamatojoties uz kritēriju projektu, ko sagatavojusi Eiropas Savienības Ekomarķējuma komiteja, kura izveidota saskaņā ar Regulas (EK) Nr. 1980/2000 13. pantu.(8) Šajā lēmumā paredzētie pasākumi ir saskaņā ar atzinumu, ko sniegusi komiteja, kura izveidota, pamatojoties uz Regulas (EK) Nr. 1980/2000 17. pantu,IR PIEŅĒMUSI ŠO LĒMUMU.1. pantsLai gultas matracim saskaņā ar Regulu (EK) Nr. 1980/2000 piešķirtu Kopienas ekomarķējumu, tam jāietilpst ražojumu grupā — "gultas matrači", kā definēts 2. pantā, un tam jāatbilst šā lēmuma pielikumā izklāstītajiem ekoloģiskajiem kritērijiem.2. pants1. Ražojumu grupā — "gultas matrači" — ietilpst:a) gultas matrači 2. punkta nozīmē;b) lateksa putas, ko izmanto gultas matračos;c) poliuretāna putas, ko izmanto gultas matračos.2. "Gultas matrači" ir ražojumi, ko var izmantot kā guļvietas vai atpūtas vietas, kas sastāv no stingra, ar materiāliem pildīta auduma pārvalka un ko var novietot uz gultas konstrukcijas pamatnes.Šajā ražojumu grupā ietilpst rāmī ievietoti atsperu matrači, kas definēti kā polsterētas gultas pamatnes, kuras sastāv no atsperēm, kas pārklātas ar pildījuma materiāliem, un kuras atrodas uz stingra rāmja, ko ievieto gultas rāmī vai novieto uz grīdas, kopā ar matraci, kuru nav paredzēts izmantot atsevišķi.Piepūšamie matrači un ūdens matrači neietilpst šajā ražojumu grupā.3. pantsAdministratīviem mērķiem ražojumu grupai — "gultas matrači" — piešķir kodu "014".4. pantsLēmuma 98/634/EK 3. pantu aizstāj ar šādu:"3. pantsRažojumu grupas definīcija un ražojumu grupai noteiktie īpašie ekoloģiskie kritēriji ir spēkā līdz 2004. gada 31. janvārim."5. pantsŠo lēmumu piemēro no 2002. gada 1. septembra līdz 2007. gada 31. augustam.Ražojumu grupā — "gultas matrači" — ietilpstošo ražojumu ražotāji, kuriem ekomarķējums jau ir piešķirts līdz 2002. gada 1. septembrim, drīkst turpināt to izmantot līdz 2004. gada 31. janvārim.Ražojumu grupā — "gultas matrači" — ietilpstošo ražojumu ražotājiem, kuri līdz 2002. gada 1. septembrim iesnieguši pieteikumu ekomarķējuma saņemšanai, ekomarķējumu var piešķirt saskaņā ar Lēmumu 98/634/EK. Šādos gadījumos marķējumu drīkst izmantot līdz 2004. gada 31. janvārim.6. pantsŠis lēmums ir adresēts dalībvalstīm.Briselē, 2002. gada 3. septembrīKomisijas vārdā —Komisijas locekleMargot Wallström[1] OV L 237, 21.9.2000., 1. lpp.[2] OV L 302, 12.11.1998., 31. lpp.[3] OV L 194, 18.7.2001., 50. lpp.--------------------------------------------------PIELIKUMSPAMATPRINCIPIKritēriju mērķiŠo kritēriju mērķis, jo īpaši, ir:- ierobežot ekotoksisku savienojumu izmantošanu,- ierobežot toksisku atlikumu daudzumu,- veicināt daudz izturīgāku ražojumu izgatavošanu.Kritēriji ir noteikti līmeņos, kas veicina to, ka tiek marķēti gultas matrači, kuriem ir maza ietekme uz vidi.Novērtēšanas un pārbaudes prasībasKonkrētas novērtēšanas un pārbaudes prasības norādītas katram kritērijam atsevišķi.Gadījumos, kad pieteikuma iesniedzējam jāiesniedz deklarācijas, dokumentācija, analīžu rezultāti, pārbaudes ziņojumi vai citi pierādījumi par kritēriju ievērošanu, ir skaidrs, ka tos var izsniegt attiecīgi pats pieteikuma iesniedzējs un/vai tā piegādātājs(-i), un/vai viņa(-u) piegādātājs(-i) u.c.Pārbaudes ziņojumus sagatavo neatkarīgas (trešās personas) laboratorijas. Tomēr kompetentā iestāde, kas izskata pieteikumu, drīkst izņēmuma kārtā pieņemt pārbaudes ziņojumus no atbilstīgi akreditētām iekšējām laboratorijām.Attiecīgos gadījumos var izmantot citas, konkrētajam kritērijam nenorādītas pārbaudes metodes, ja tās kā līdzvērtīgas ir akceptējusi kompetentā iestāde, kas izskata pieteikumu.Attiecīgos gadījumos kompetentās iestādes var pieprasīt iesniegt apstiprinošus dokumentus un var veikt neatkarīgas pārbaudes.Izskatot pieteikumus un uzraugot atbilstību kritērijiem, kompetentajām iestādēm ieteicams ņemt vērā atzītu vides apsaimniekošanas sistēmu, piemēram, EMAS vai ISO 14001, īstenošanu (piezīme: šādas apsaimniekošanas sistēmas ieviest nav obligāti).Piezīme:īpaši kritēriji ir noteikti šādiem materiāliem: lateksa putas, poliuretāna putas, stieples un atsperes, kokosšķiedras, kokmateriāli, tekstilšķiedras un audumi. Ir atļauts izmantot arī citus materiālus, kuriem nav noteikti īpaši kritēriji. Lateksa putām, poliuretāna putām vai kokosšķiedrām noteiktos kritērijus jāievēro tikai tajā gadījumā, ja šie materiāli veido vairāk kā 5 % no matrača kopējā svara.Novērtēšana un pārbaude: pieteikuma iesniedzējs iesniedz sīku informāciju par matraču materiālu sastāvu.KRITĒRIJI1. Lateksa putasPiezīme:šie kritēriji jāievēro tikai tajā gadījumā, ja lateksa putas veido vairāk kā 5 % no matrača kopējā svara.a) Ekstrahējami smagie metāli: šādu metālu koncentrācija nepārsniedz šādas vērtības:antimons | 0,5 ppm |arsēns | 0,5 ppm |svins | 0,5 ppm |kadmijs | 0,1 ppm |hroms (kopā) | 1,0 ppm |kobalts | 0,5 ppm |varš | 2,0 ppm |niķelis | 1,0 ppm |dzīvsudrabs | 0,02 ppm |Novērtēšana un pārbaude: pieteikuma iesniedzējs iesniedz pārbaudes ziņojumu, kas sagatavots, izmantojot šādu pārbaudes metodi: sasmalcinātu materiālu paraugs, kas iegūts saskaņā ar DIN 38414-S4, L/S = 10. Filtrācija ar 0,45 μm membrānfiltru. Analīze ar atomu emisijas spektroskopijas metodes palīdzību ar induktīvo saistīto plazmu (ICP-AES) vai ar hidrīdu, vai aukstā tvaika paņēmienu.b) Formaldehīds: formaldehīda koncentrācija nepārsniedz 30 ppm, izmantojot EN ISP 14184-1 metodi. Ja izmanto kameras testa metodi, koncentrācija nepārsniedz 0,01 mg/m3.Novērtēšana un pārbaude: pieteikuma iesniedzējs iesniedz pārbaudes ziņojumu, kas sagatavots, izmantojot šādu pārbaudes metodi: EN ISO 14184-1. 1 g parauga ar 100 g ūdens 1 stundu karsē līdz 40 °C temperatūrai. Formaldehīda izvilkumu analizē ar fotometrisko metodi, izmantojot acetilacetonu.Var izmantot arī emisijas kameras testa metodi: ENV 13419-1, ar EN ISO 16000-3 vai VDI 3484-1 gaisa paraugu noņemšanai un analīzei. Paraugu noņem ne mazāk kā vienu nedēļu pēc putu izgatavošanas. Parauga iepakojums: atsevišķs, hermētisks iepakojums, kas ietīts alumīnija folijā vai polietilēna folijā. Kondicionēšana: ietīto paraugu vismaz 24 stundas glabā istabas temperatūrā, pēc tam paraugu iztin un nekavējoties ievieto testa kamerā. Testēšanas apstākļi: paraugu ievieto parauga turētājā, kas ļauj piekļūt gaisam no visām pusēm, klimatiskie faktori atbilst ENV 13419-1, testēšanas rezultātu salīdzināšanai īpašais ventilācijas koeficients telpā (q = n/l) ir 1, ventilācijas koeficients ietilpst robežās no 0,5 līdz 1, gaisa paraugu noņemšanu uzsāk 24 stundas pēc tā ievietošanas kamerā un pabeidz, vēlākais, 30 stundas pēc ievietošanas.c) Gaistoši organiski savienojumi (GOS): GOS koncentrācija nepārsniedz 0,5 mg/m3. Šajā gadījumā GOS ir jebkurš organisks savienojums, kura tvaika spiediens 293,15 K temperatūrā ir 0,01 kPa vai lielāks vai kuram konkrētajos lietošanas apstākļos ir atbilstīga gaistamība.Novērtēšana un pārbaude: pieteikuma iesniedzējs iesniedz pārbaudes ziņojumu, kas sagatavots, izmantojot šādu pārbaudes metodi: kameras testa metode (1. kritērija b) punktā formaldehīdam aprakstītajos apstākļos) ar DIN ISO 16000-6 gaisa paraugu noņemšanai un analīzei.d) Krāsvielas, pigmenti, liesmas slāpētāji: jebkuras izmantotās krāsvielas, pigmenti vai liesmas slāpētāji atbilst attiecīgajiem kritērijiem (uzskaitīti turpmāk), kurus paredz Komisijas 2002. gada 15. maija Direktīva 2002/371/EK, ar ko nosaka ekoloģiskos kritērijus Kopienas ekomarķējuma piešķiršanai tekstilizstrādājumiem un groza Lēmumu 1999/178/EK [1]:piemaisījumi krāsvielās,piemaisījumi pigmentos,krāsošana, izmantojot hroma kodinātāju,azokrāsvielas,krāsvielas, kas ir kancerogēnas, mutagēnas vai teratogēnas,krāsvielas ar iespējamu jutīgumu veicinošu iedarbību,liesmas slāpētāji.Novērtēšana un pārbaude: pieteikuma iesniedzējs iesniedz deklarāciju, kas apliecina, ka minētās vielas nav izmantotas, vai nodrošina atbilstību Lēmumā 2002/371/EK minētajām novērtēšanas un pārbaudes prasībām.e) Metālu kompleksu krāsvielas: neizmanto metālu kompleksu krāsvielas uz vara, svina, hroma vai niķeļa bāzes.Novērtēšana un pārbaude: pieteikuma iesniedzējs iesniedz deklarāciju, kas apstiprina, ka minētās vielas nav izmantotas.f) Hlorfenols: neizmanto hlorfenolu (sāļus vai esterus), kura koncentrācija pārsniedz 0,1 ppm, izņemot monohlorinētos un dihlorinētos fenolus (sāļus un esterus), kas nepārsniedz 1 ppm.Novērtēšana un pārbaude: pieteikuma iesniedzējs iesniedz pārbaudes ziņojumu, kas sagatavots, izmantojot šādu pārbaudes metodi: 5 g parauga sasmalcināšana, hlorfenola vai nātrija sāls iegūšana. Analīze, izmantojot gāzu hromatogrāfu, noteikšana ar masspektrometru vai elektronu satveres detektoru.g) Butadiēns: butadiēna koncentrācija nepārsniedz 1 ppm.Novērtēšana un pārbaude: pieteikuma iesniedzējs iesniedz pārbaudes ziņojumu, kas sagatavots, izmantojot šādu pārbaudes metodi: Parauga sasmalcināšana un svēršana. Paraugu noņemšana, izmantojot tvaika fāzes metodi. Analīze, izmantojot gāzu hromatogrāfu, noteikšana ar liesmas jonizācijas detektoru.h) Nitrozoamīni: N-nitrozoamīnu koncentrācija nepārsniedz 0,001 mg/m3, mērot ar kameras testa metodi.Novērtēšana un pārbaude: pieteikuma iesniedzējs iesniedz pārbaudes ziņojumu, kas sagatavots, izmantojot šādu pārbaudes metodi: kameras testa metode (1. kritērija b) punktā formaldehīdam aprakstītajos apstākļos) ar Hauptverband der gewerblichen Berufsgenossenschaften ZH1/120.23 (vai līdzvērtīgu) metodi gaisa paraugu noņemšanai un analīzei.2. Poliuretāna putasPiezīme:šie kritēriji jāievēro tikai tajā gadījumā, ja poliuretāna putas veido vairāk kā 5 % no matrača kopējā svara.a) Ekstrahējami smagie metāli: poliuretāna putas atbilst attiecīgām prasībām, kas izklāstītas 1. kritērija a) punktā lateksa putām.Novērtēšana un pārbaude: tāpat kā 1. kritērija a) punktā.b) Formaldehīds: poliuretāna putas atbilst attiecīgām prasībām, kas izklāstītas 1. kritērija b) punktā lateksa putām.Novērtēšana un pārbaude: tāpat kā 1. kritērija b) punktā.c) Gaistoši organiski savienojumi (GOS): poliuretāna putas atbilst attiecīgām prasībām, kas izklāstītas 1. kritērija c) punktā lateksa putām.Novērtēšana un pārbaude: tāpat kā 1. kritērija c) punktā.d) Krāsvielas, pigmenti, liesmas slāpētāji: poliuretāna putas atbilst attiecīgām prasībām, kas izklāstītas 1. kritērija d) punktā lateksa putām.Novērtēšana un pārbaude: tāpat kā 1. kritērija d) punktā.e) Metālu kompleksu krāsvielas: poliuretāna putas atbilst attiecīgām prasībām, kas izklāstītas 1. kritērija e) punktā lateksa putām.Novērtēšana un pārbaude: tāpat kā 1. kritērija e) punktā.f) Organiskā alva: neizmanto alvu organiskā formā (oglekļa atomam piesaistīta alva).Novērtēšana un pārbaude: pieteikuma iesniedzējs iesniedz deklarāciju, kas apstiprina, ka minētā viela nav izmantota. Pārbaude nav jāveic. Tomēr, ja (piemēram, pārbaudes vai uzraudzības nolūkos) pārbaude jāveic, izmanto šādu pārbaudes metodi: jebkura metode, ar kuras palīdzību var atsevišķi izmērīt organiskās alvas savienojumu, nenosakot katra neorganiska alvas savienojuma, piemēram, alvas oktoāta, klātbūtni.g) Putu veidotājas vielas: hlorfluorogļūdeņradi, freonu, fluorogļūdeņradi vai metilēnhlorīdu neizmanto kā putu veidotājas vielas vai kā papildu putu veidotājas vielas. Tomēr metilēnhlorīdu drīkst izmantot kā papildu putu veidotāju vielu savienojumā ar pulverveida liesmas slāpētājiem.Novērtēšana un pārbaude: pieteikuma iesniedzējs iesniedz deklarāciju, kas apstiprina, ka šīs putu veidotājas vielas nav izmantotas. Ja ir izmantots metilēnhlorīds, pieteikuma iesniedzējs iesniedz deklarāciju, kas apliecina, ka šī viela ir izmantota tikai savienojumā ar pulverveida liesmas slāpētājiem, un iesniedz attiecīgu sīkāku informāciju.3. Stieples un atsperesa) Attaukošana: ja stieples un/vai atsperes attauko un/vai tīra ar organiskiem šķīdinātājiem, izmanto noslēgtu tīrīšanas/attaukošanas sistēmu.Novērtēšana un pārbaude: pieteikuma iesniedzējs iesniedz atbilstīgu deklarāciju.b) Galvanizācija: atsperu virsmu nenosedz ar galvanisku metālisku kārtu.Novērtēšana un pārbaude: pieteikuma iesniedzējs iesniedz atbilstīgu deklarāciju.4. KokosšķiedrasPiezīme:šo kritēriju jāievēro tikai tajā gadījumā, ja kokosšķiedras veido vairāk kā 5 % no matrača kopējā svara.Ja kokosšķiedru materiāls ir gumijots, tas atbilst kritērijiem, kas noteikti lateksa putām.Novērtēšana un pārbaude: pieteikuma iesniedzējs iesniedz deklarāciju, kas apstiprina, ka gumijotas kokosšķiedras nav izmantotas, vai iesniedz pārbaudes ziņojumus, kā sīki aprakstīts iepriekš lateksa putām izvirzītajā kritērijā.5. Kokmateriālia) Skaidu plātne: formaldehīda saturs izmantotajā skaidu plātnē nepārsniedz 50 % no robežvērtības, lai to varētu klasificēt kā 1. kvalitātes šķiras ražojumu saskaņā ar EN 312-1.Novērtēšana un pārbaude: pieteikuma iesniedzējs iesniedz deklarāciju, kas apliecina, ka skaidu plātnes nav izmantotas, vai iesniedz EN 312-1 aprakstītos pārbaudes ziņojumus.b) Šķiedru plātnes: formaldehīda saturs šķiedru plātnē nepārsniedz 50 % no robežvērtības, lai to varētu klasificēt kā A kvalitātes šķiras ražojumu saskaņā ar EN 622-1.Novērtēšana un pārbaude: pieteikuma iesniedzējs iesniedz deklarāciju, kas apliecina, ka šķiedru plātnes nav izmantotas, vai iesniedz EN 622-1 aprakstītos pārbaudes ziņojumus.6. Tekstilizstrādājumi (tekstilšķiedras un audumi)Visas tekstilšķiedras un audumi (izņemot dziju, ko izmanto šūšanā) atbilst visiem attiecīgajiem kritērijiem, kurus paredz Lēmums 2002/371/EK (ar ko nosaka ekoloģiskos kritērijus tekstilizstrādājumiem).Novērtēšana un pārbaude: pieteikuma iesniedzējs iesniedz detalizētu dokumentāciju, kas apliecina, ka tekstilšķiedrām un audumiem ir piešķirts ekomarķējums, vai iesniedz detalizētu dokumentāciju (pārbaudes ziņojumus, deklarācijas u.c.) saskaņā ar Lēmumu 2002/371/EK, kas ļauj tekstilšķiedrām un audumiem piešķirt Kopienas ekomarķējumu.7. Līmesa) Gaistoši organiski savienojumi (GOS): visas izmantotās līmes satur mazāk kā 10 % gaistošu organisku savienojumu (GOS) pēc svara. Šis kritērijs neattiecas uz līmēm, ko izmanto, veicot sīkus remontdarbus. Šajā gadījumā GOS ir visi organiskie savienojumi, kuru tvaika spiediens 293,15 K temperatūrā ir 0,01 kPa vai lielāks vai kuriem konkrētajos lietošanas apstākļos ir atbilstīga gaistamība.Novērtēšana un pārbaude: pieteikuma iesniedzējs iesniedz deklarāciju par to, ka izmantotās līmes atbilst šim kritērijam, kā arī atbilstīgu apliecinošo dokumentāciju.b) Benzols, hlorbenzols: nevienā izmantoto līmju sastāvā neietilpst benzols un hlorbenzols.Novērtēšana un pārbaude: pieteikuma iesniedzējs iesniedz deklarāciju par to, ka izmantotās līmes atbilst šim kritērijam, kā arī atbilstīgu apliecinošo dokumentāciju.8. Izturīgumsa) Augstuma samazināšanās: augstums samazinās ne vairāk kā par 20 mm.b) Stingruma samazināšanās: stingrums (Hs) samazinās ne vairāk kā par 20 %.Novērtēšana un pārbaude (gan attiecībā uz a), gan b) punktu): pieteikuma iesniedzējs iesniedz pārbaudes ziņojumu, kas sagatavots, izmantojot šādu pārbaudes metodi: EN 1957. Augstuma un stingruma samazināšanās attiecas uz atšķirību starp mērījumiem, kas veikti sākumā (pēc 100 cikliem) un pēc izturīguma testa beigām (pēc 30000 cikliem).9. Informācija uz iepakojumaUz iepakojuma ir šāds (vai līdzīgs) teksts:"Lai iegūtu sīkāku informāciju par to, kāpēc ražojumam ir piešķirts zieda marķējums, apmeklējiet Interneta mājas lapu: http://europa.eu.int/ecolabel.""Konsultējieties ar pašvaldības iestādi, lai uzzinātu vislabāko veidu, kā atbrīvoties no vecā gultas matrača."Novērtēšana un pārbaude: pieteikuma iesniedzējs iesniedz ražojuma iepakojuma un ražojumam pievienotās informācijas paraugu, kā arī deklarāciju par atbilstību šim kritērijam.10. Informācija uz ekomarķējumaEkomarķējuma 2. ailē iekļauj šādu tekstu:"ierobežots kaitīgo vielu daudzumsveikta izturīguma pārbaude"Novērtēšana un pārbaude: pieteikuma iesniedzējs iesniedz ražojuma iepakojuma paraugu ar etiķeti, kā arī deklarāciju par atbilstību šim kritērijam.[1] OV L 133, 18.5.2002., 29. lpp.--------------------------------------------------